iTovo—Kua ni Soro, Sasaga Tiko Ga\n3. Kua ni Soro, Sasaga Tiko Ga\nEra kaya e levu ni na qai matau vei iko e dua na ivakarau ni oti e 21 na siga. Ia era kaya na dauvakadidike ni so e sega ni va sara qori na kena dede, eso tale e taura toka e dua na gauna balavu mera cakava na veiveisau ena nodra bula. Me kua ni vakayalolailaitaki iko qori.\nRaica mada e dua na ituvaki qo: O vinakata mo vakaukauayago vakatolu ena dua na macawa.\niMatai ni macawa, o rawata nomu isausau.\niKarua ni macawa, o calata e dua na siga.\niKatolu ni macawa, o rawata nomu isausau.\niKava ni macawa, o sega sara ga ni vakaukauayago.\niKalima ni macawa, o rawata tale na nomu isausau. Tekivu mai na gauna ya, o sa rawata e veimacawa na nomu isausau.\nE lima na macawa na nomu sasaga tiko mo muria e dua na ivakarau vou. Ke o nanuma mada ga ni dua toka na gauna balavu qori, o na marau ga ni o kila o sa rawata na nomu isausau.\nIVAKAVUVULI VAKAIVOLATABU: “De bale vakavitu na yalododonu ena duri tale.”—Vosa Vakaibalebale 24:16.\nE veiuqeti na iVolatabu meda kua ni dau soro, meda sasaga tiko ga. Meda kua ni leqataka na levu ni gauna eda bale kina, meda vakadeitaka ga meda duri tale ena gauna kece eda bale kina.\nKua ni nanuma ni sa tawayaga na nomu sasaga ke o sega ni rawata na nomu isausau ena so na gauna. Mo namaka ni na vakalatilati eso na ka ena nomu sasaga.\nVakasamataka na gauna e dau rawa vinaka kina na nomu sasaga. Kaya mada o saga tiko mo vakavinakataka na ivakarau ni nomu veimaliwai kei ratou na luvemu. E vinaka mo taroga: ‘Bau dua na gauna au via kailavaki ratou kina na luvequ, ia au qai sega ni cakava? Na cava ga au a cakava? Au rawa ni cakava tale vakacava ya?’ Na taro va qori ena uqeti iko mo sasaga tiko ga, me kua ni vakayalolailaitaki iko na ituvaki dredre o sotava.\nVakacava o via kila na sala ena vukei iko kina na ivakavuvuli vakaivolatabu mo valuta na lomaocaoca, me mamarau na nomu vuvale, mo vakila tale ga na marau dina? Tarogi ira na iVakadinadina i Jiova, se rai ena neimami website na jw.org.\nMeda kua ni leqataka na levu ni gauna eda bale kina, meda vakadeitaka ga meda duri tale ena gauna kece eda bale kina\n‘Me wanono vakadodonu i liu na matamu.’—Vosa Vakaibalebale 4:25.\n“Au sa guilecava na ka sa sivi, au tadolova na ka e tu mai liu, au saga tiko na isausau meu rawata na icovi.”—Filipai 3:13, 14.\niMeli iMeli 3. Kua ni Soro, Sasaga Tiko Ga


Me Vaka ga na Kalou—Vakatotomuria na Sala e Vakayagataka Kina Vakayalololoma na Nona Kaukaua | Toro Voleka\n“Vakadamurimuria na Kalou” ena Nomu Vakayagataka Nomu Kaukaua\n1. Na icori cava eda dau tacori rawarawa kina na tamata?\n“NA LEWA kece e tu na kena icori.” Oqo na nona malanivosa e dua na dauserekali ni ika19 ni senitiuri, e vakaraitaka tiko kina e dua na ka era coriti kina e levu: na vakayagataki vakatani ni lewa. Ka ni rarawa ni dau tacori rawarawa sara na tamata ivalavala ca ena icori oqo. Ena veitabagauna kece “sa lewa kina na tamata vua na tamata tani,” sa dau vakilai tu ga na kena ca. (Dauvunau 8:9) Ni sega na loloma vei ira e levu na iliuliu, sa dau vakila kina na kawatamata e levu sara na ka rarawa.\n2, 3. (a) Na cava e vakasakiti kina nona vakayagataka o Jiova nona kaukaua? (b) Cava e rawa ni okati ena noda kaukaua? Ia, meda vakayagataka vakacava na noda kaukaua?\n2 Ia e vakasakiti dina ni o koya e sega ni vakaiyalayala na lewa kei na kaukaua e tu vua e sega vakadua ni dau vakayagataka vakatani na lewa kei na kaukaua oqori! Me vaka eda sa raica ena vica na wase sa oti, ni dau vakayagataka na Kalou o Jiova nona kaukaua—ena nona bulibuli, veivakarusai, veitaqomaki, se veivakavoui—e dau salavata ga kei na nona inaki. Nida vakasamataka nona dau vakayagataka nona kaukaua, e dau uqeti keda sara ga meda toro voleka vua. Sa na qai rawa kina nida “vakadamurimuria na Kalou” ena noda vakayagataka noda kaukaua. (Efeso 5:1) Ia, na kaukaua cava e bau tu vua na tamata?\n3 Nanuma tiko ni a buli na tamata “mei tovo vata” kei na Kalou, me ucuya na Kalou. (Vakatekivu 1:26, 27) Kena ibalebale ni na bau tu tale ga vei keda e so na kaukaua. Noda kaukaua e rawa ni okati kina noda cakava rawa e so na cakacaka; noda rawa ni lewai ira na tani; noda rawa na lomadra, vakauasivi o ira eda veivolekati; noda liga kaukaua beka; se noda rawa ka vakayago. A kaya na daunisame me baleti Jiova: “Sa tu vei kemuni na waivure ni bula.” (Same 36:9) O koya gona, na kaukaua kece ga e tu vei keda e vakavuna na Kalou. Eda vinakata gona meda na vakayagataka ena sala e marau kina. Eda na vakayacora vakacava oqo?\nE Vakatau ena Loloma\n4, 5. (a) Noda vakayagataka vakadodonu na noda kaukaua ena vakatau ena cava? E ivakaraitaki vinaka vakacava ena tikina oqo na Kalou? (b) Ena vukei keda vakacava na loloma meda vakayagataka vakadodonu na noda kaukaua?\n4 Ena qai vakayagataka vakadodonu e dua na nona kaukaua ke tiko vua na loloma. E ivakaraitaki vinaka ena tikina oqo na Kalou. Nanuma lesu mada noda veivosakitaka ena Wase 1 e va na idivi ni Kalou—na kaukaua, lewadodonu, vuku, kei na loloma. Vei ira na kena idivi oqo, koya e vei e dau kilai tani duadua kina? Na loloma. “Sa loloma na Kalou,” e kaya na 1 Joni 4:8. Io, e kilai tani duadua o Jiova ena loloma; na ka kece e cakava e yavutaki ga ena loloma. Veigauna kece e dau vakaraitaka kina nona kaukaua e dau yavutaki ena loloma, qai kena ilutua ni vakayagataka mera vinaka ga kina o ira na lomani koya.\n5 Na loloma tale ga ena vukei keda meda vakayagataka vakadodonu na noda kaukaua. Na iVolatabu li e tukuna vei keda ni loloma e “yalovinaka” qai “sega ni qara na ka me nona ga.” (1 Korinica 13:4, 5) Ni tiko gona vei keda na loloma, eda na sega ni vakacolasau se ivalavala kaukaua vei ira era vakarorogo ena noda veiliutaki. Eda na dau vakaraitaka ga na veidokai, da qai dau veivakaliuci.—Filipai 2:3, 4.\n6, 7. (a) Na cava na ibalebale ni noda rerevaka na Kalou? Na cava e bibi kina na rere vaka oqo meda kua kina ni vakayagataka vakatani na noda kaukaua? (b) Vakatauvatana mada se rau salavata vakacava na noda rerevaka na Kalou kei na noda lomani koya.\n6 E veivolekati na loloma kei na dua tale na itovo ena vukei keda meda vakayagataka vakadodonu na noda kaukaua: na rerevaka na Kalou. Na cava e bibi kina na itovo oqo? “Na rerevaki Jiova ga sa ra dro tani kina na tamata mai na ca,” e kaya na Vosa Vakaibalebale 16:6. Na vakayagataki vakatani ni kaukaua e dua na ka ca e dodonu meda dro tani mai kina. Noda rerevaka na Kalou ena vakavuna tale ga meda kua ni ivalavala vakatani vei ira era vakarurugi ena noda lewa. Ena vuku ni cava? Kena imatai, eda kila nida na saumitaro vua na Kalou ena noda ivalavala vei ira oqo. (Niemaia 5:1-7, 15) Ia, e sega ni yala ga e kea na noda rerevaka na Kalou. Ena vosa vakaiperiu taumada, ni kainaki me “rerevaki” na Kalou, e tiko kina na vakasama ni nona dokai kei na nona rokovi. Oya na vuna e kaya kina na iVolatabu ni noda rerevaka na Kalou e salavata kei na noda lomani koya. (Vakarua 10:12, 13) Na veidokai oqo e yavutaki ena noda sega ni via vakacudruya na Kalou—e sega ni vu mai na noda rerevaka beka na itotogi, e vu ga mai na noda lomani koya dina.\n7 Dua mada na kena vakatautauvata: Vakasamataka mada nodrau veivolekati e dua na gonetagane kei tamana. E vakila o gone ni lomani koya dina o tamana. Ia, e kila tale ga o gone na ka ena vinakata vua o tamana, e kila o koya ni na rawa ni totogitaki koya o tamana ke cakava e dua na ka ca. E sega ni kena ibalebale oqo ni domobulataki tamana o gone. Kena veibasai ni dua na ka nona lomani tamana. E ka ni marau vua me cakava na ka ena taleitaka o tamana. E vaka sara ga oqo noda rerevaka na Kalou. Eda lomani Jiova na Tamada vakalomalagi, eda sega kina ni vinakata meda cakava e dua na ka me “rarawa kina na lomana.” (Vakatekivu 6:6) Eda vinakata ga meda vakamarautaka na lomana. (Vosa Vakaibalebale 27:11) Oya na vuna eda vinakata kina meda vakayagataka vakadodonu na noda kaukaua. Meda dikeva mada se da na cakava vakacava oqo.\n8. (a) Na lewa cava e vakacolati vua na tagane vakawati ena vuvale? Me na vakayagataka vakacava o koya na lewa oqo? (b) Ena vakaraitaka vakacava o tagane vakawati ni doka na watina?\n8 Da raica mada e liu na vuvale. “Sa ulu ni watina na tagane,” e kaya na Efeso 5:23. Me na vakayagataka vakacava o tagane vakawati na lewa e solia vua na Kalou? E tukuna vei ira na tagane vakawati na iVolatabu mera tiko vata kei na watidra ‘me vaka na tiko vakavuku, mera doka na yalewa, me vaka sa ka malumalumu.’ (1 Pita 3:7) Na vosa vakirisi e vakadewataki e ke me “doka” e kena ibalebale me “saumi, mareqeti, . . . me kua ni beci.” So na gauna e dau vakadewataki me “ka ni loloma,” se “talei.” (Cakacaka 28:10, VV; 1 Pita 2:7) Na tagane e lomana na watina ena sega vakadua ni cakava vua na itovo kaukaua; ena sega tale ga ni vosabeci koya se vakalialiai koya, me nanuma kina o watina ni sega na betena. E sega ni vakawaleni koya, e dokai koya. E vakaraitaka ena nona vosa kei na ka e cakava—ni rau tiko taurua se rau tiko kei ira tale na so—ni vakamareqeti watina. (Vosa Vakaibalebale 31:28) Ke vaka oqo na nona ivalavala na tagane vakawati, ena rawarawa sara vei watina me lomani koya, me dokai koya tale ga, qai vakauasivi ni na vakadonui koya na Kalou.\nEra dau veilomani, ra veidokai tale ga na veiwatini nira vakayagataka vakadodonu na nodra kaukaua\n9. (a) E rogoci tale ga vakacava na domodra na yalewa vakawati ena tau ni lewa ena vuvale? (b) Na cava ena vakarawarawataka nona vakayagataka o yalewa nona taledi me tokoni watina kina? Na vinaka cava ena kauta mai?\n9 E rawa tale ga ni rogoci na domodra na yalewa vakawati ena tau ni lewa. Na iVolatabu e tukuni ira na yalewa dau rerevaka na Kalou era dau vakaliuliu mera vakaraitaka e so na vakasama vinaka vei ira na watidra, se ra vukei watidra mera kua ni vakatulewa cala, ia era dokai ira tiko ga na dui watidra ena gauna vata oqori. (Vakatekivu 21:9-12; 27:46–28:2) Ena ulu kaukaua cake beka o yalewa vakawati se rawata e so na ka e sega ni rawata o watina. Ia e dodonu ga me “vakarokorokotaka na watina,” me “vakamalumalumutaki” koya tale ga vua “me vaka vei koya na Turaga.” (Efeso 5:22, 33) Ke saga o yalewa vakawati me vakamarautaka na Kalou, ena vakayagataka na nona taledi me tokoni watina kina. Ena sega ga ni beci watina se via taura nona itutu vakaulunivale. Na “yalewa vuku” vaka oqo ena vukei watina me rau tara cake nodrau vuvale. Na sala oqo ena vinaka tale tiko ga kina nona veiwekani kei na Kalou.—Vosa Vakaibalebale 14:1.\n10. (a) Na lewa cava e vakacolata na Kalou vei rau na itubutubu? (b) Cava na ibalebale ni vosa, “vakavulici”? Ia me caka vakacava? (Raica tale ga na ivakamacala e ra.)\n10 O ira tale ga na itubutubu e vakacolata vei ira na Kalou na lewa. E veivakadreti na iVolatabu: “Oi kemudou talega na qase, dou kakua ni vakacudrui ira na nomudou gone: ia dou vakavulici ira e na vunau kei nai vakavuvuli ni Turaga.” (Efeso 6:4) Ena iVolatabu, na vosa “vakavulici” e rawa ni kena ibalebale na nomu “tubera” e dua, “vakarautaka, se dusimaka.” E dodonu ga mera vakavulici na gone; era na marau ra qai bulabula ke matata na idusidusi e virikotori vei ira, matata tale ga na ka mera cakava kei na vanua mera yala kina. E matata mai na iVolatabu ni veivakavulici se veidusimaki vaka oqo e yavutaki ena loloma. (Vosa Vakaibalebale 13:24) O koya gona, me kua ni tau vakalialia “na kuita ni veivakatavulici.” * (Vosa Vakaibalebale 22:15; 29:15) Na itubutubu e yalodua ena ivakarau ni nona veivakavulici se dau kaukaua nona veivakavulici qai sega ni salavata kei na loloma dina, e sa vakayagataka tiko vakatani na lewa e soli vua. Na ka tale ga e cakava e rawa ni vakayalolailaitaki ira na gone. (Kolosa 3:21) Ena yasana adua, na veivakavulici e vakasamataki vinaka, qai tau ena yalomalua e vakaraitaka vei ira na gone ni o nodra itubutubu e lomani ira, e kauaitaka tale ga na nodra bula mai muri.\n11. Na cava mera cakava na gone mera vakayagataka kina vakadodonu na nodra kaukaua?\n11 Vakacava o ira na gone? Sala cava mera vakayagataka kina vakadodonu nodra kaukaua? “Sa nodra ka ni lagilagi na cauravou ni ra sa kaukauwa,” e kaya na Vosa Vakaibalebale 20:29. Sega tale ni dua na sala vinaka e rawa nira vakayagataka kina na itabagone na nodra kaukaua kei na nodra igu me vakatauvatani kei na nodra qaravi koya a buli keda. (Dauvunau 12:1) E daumaka tale ga mera nanuma tiko na itabagone ni ka era cakava e rawa ni lai tara na nodrau bula na nodra itubutubu. (Vosa Vakaibalebale 23:24, 25) Nira talairawarawa na gone vei rau na nodra itubutubu dau rerevaka na Kalou, era sa na vakamarautaki rau tiko na itubutubu. (Efeso 6:1) Qai kena ilutua ni itovo vaka oqo e “vinaka sara . . . vua na Turaga.”—Kolosa 3:20.\n12, 13. (a) Mera raica vakacava na qase na nodra itavi ena ivavakoso? (b) Ena vosa vakatautauvata, tukuna na vuna e dodonu kina mera qaravi ira vakamalua na sipi na qase.\n12 O Jiova e vakarautaki ira na ivakatawa mera liutaka na ivavakoso. (Iperiu 13:17) O ira na tagane oqo e dodonu mera vakayagataka na lewa e vakacolata vei ira na Kalou mera vukei ira kina na qelenisipi, mera vakabulabulataki ira tale ga vakayalo. Mera vakatuturagani ira beka vei ira na tacidra vakayalo ena vuku ni nodra itutu? Me kua sara! E dodonu mera yalomalumalumu na qase, me matata tale ga vei ira na nodra itavi ena ivavakoso. (1 Pita 5:2, 3) E kaya na iVolatabu vei ira na ivakatawa: “Dou vakatawa na ivavakoso ni Kalou; na ivavakoso e volia o koya ena dra i koya na Luvena Dina.” (Cakacaka 20:28, NW) Oqo e dua na vuna vinaka mera karoni vinaka kina na sipi.\n13 Meda vakatauvatana mada vaka oqo. E tataunaka vei iko e dua nomu itokani voleka e dua na nona iyaya dredre. O kila ni dua na ilavo levu e vakayagataka o nomu itokani me volia kina na iyaya dredre oqori. Sega ni vakabekataki ni o na vakamareqeta, o na qarauna vinaka, se vakacava? Na Kalou tale ga e sa tataunaka vei ira na qase e dua na ka e talei sara: na ivavakoso, era lewena o ira era vaka na sipi. (Joni 21:16, 17) E bibi dina vei Jiova o ira nona sipi—tini voli ira sara mada ga ena dra talei i koya na luvena e dua bau, o Jisu Karisito. E volia o Jiova na nona sipi ena isau levu duadua e rawa ni vakasamataki. Ena dei tiko ena nodra vakasama na qase yalomalumalumu na tikina oqo, ra qaravi ira vinaka kina na sipi i Jiova.\nKua ni Beca na Yame\n14. Na cava me kua kina ni beci na yame?\n14 “A mate kei na bula sa rawa e na yame,” e kaya na iVolatabu. (Vosa Vakaibalebale 18:21) Io, e rawa ni vakavu leqa na yame ke sega ni lewai. O cei vei keda se sega ni bau vakila na mosi ni vosa e tau vakasabalia, se vosa gaga? Ia, na yame e rawa tale ga ni vu ni ka vinaka. “Na yamedra na vuku sa ia na veivakabulai,” e kaya na Vosa Vakaibalebale 12:18. Io, na vosa e veivakauqeti, qai rogo matau e rawa ni vu ni vakacegu levu. Raica mada oqo e so na kena ivakaraitaki.\n15, 16. Sala cava e rawa nida vakayagataka kina na yameda meda veivakayaloqaqataki kina?\n15 Eda vakadreti ena 1 Cesalonaika 5:14 meda “vakacegui ira era sa yalolailai.” E rawa mada ga nira yalolailai na dauveiqaravi yalodina i Jiova ena so na gauna. Eda na vukei ira vakacava oqo? Vakacaucautaki ira mera kila nira yaga dina ena mata i Jiova. Vakaraitaka vei ira e so na tikinivolatabu e dusia ni o Jiova e kauaitaki ira dina, e lomani ira tale ga na “ramusu na yalodra,” se “dasila na lomadra.” (Same 34:18) Nida vakayagataka na yameda meda veivakacegui, eda vakaraitaka tiko nida vakatotomuria na noda Kalou dauloloma, o koya e dau “vakaukauwataki ira na yalolailai.”—2 Korinica 7:6, VV.\n16 E rawa nida vakayagataka tale ga na yameda meda veivakayaloqaqataki kina. Ke lolosi tiko e dua na tacida, e rawa ni vakacegui ke tau vua e so na vosa ni veinanumi kei na veikauaitaki. De dua sa nanuma tu e dua na tukada se buda ena ivavakoso ni sa sega ni dua na kena yaga. Rawa mo tauca tale ga vei ira na qase e so na vosa mo vakadeitaka kina vei ira ni tu na kedra yaga, era taleitaki tale ga. E dua beka e sa davo koto ga ena idavodavo ni tauvimate? Na vosa ni veinanumi e tau vakadodonu vua, se tau mai na talevoni e rawa ni vakayaloqaqataki koya sara ga. Ena marau dina o koya na Dauveibuli ni raici keda nida vakayagataka na yameda meda cavuta kina na vosa e “veivakatataki cake”!—Efeso 4:29.\n17. Sala bibi cava e rawa nida vakayagataka kina na yameda ena vukudra na tani? Na cava meda vakayacora kina oqo?\n17 E sega tale ni dua na sala ni noda vakayagataka na yameda e uasivia na noda vota yani na itukutuku vinaka ni Matanitu ni Kalou. E kaya na Vosa Vakaibalebale 3:27: “Mo kakua ni bureitaka na ka vinaka vei ira e dodonu me nodra, ni sa rawa vei iko mo cakava.” E noda itavi meda vota yani na itukutuku vinaka ni veivakabulai. Ena sega ni dodonu meda mai maroroya tiko na itukutuku bibi e solia wale vakayalololoma vei keda o Jiova. (1 Korinica 9:16, 22) Ia, e vakacava na levu ni gauna ena namaka o Jiova meda vakaitavi kina ena cakacaka oqo?\nQaravi Jiova ena Noda “Kaukauwa Kece”\n18. Na cava e namaka o Jiova nida na cakava?\n18 Noda lomani Jiova ena uqeti keda meda vakaitavi ena kena levu eda rawata ena cakacaka vakaitalatala. Na cava e namaka vei keda o Jiova ena vuku ni tikina oqo? E namaka e dua na ka e rawa nida solia kece, veitalia se vakacava na keda ituvaki: “Na ka kecega dou sa cakava, kitaka mai na vu ni yalomudou me vaka vua na Turaga, me kakua ni vaka vei ira walega na tamata.” (Kolosa 3:23) E kaya o Jisu ena nona cavuta tiko na ivunau levu duadua: “Mo lomani Jiova na nomu Kalou e na lomamu taucoko, kei na yalomu taucoko, [se, “nomu bula taucoko,” NW] kei na nomu nanuma kece, kei na nomu kaukauwa kece.” (Marika 12:30) Io, e nuitaka o Jiova nida na lomani koya, da qai solia na noda bula taucoko ena noda qaravi koya.\n19, 20. (a) Na cava e cavuti tale kina ena Marika 12:30 na lomada, noda nanuma, kei na noda kaukaua, ni veika oqo era sa okati ga ena noda bula taucoko? (b) Na cava na ibalebale ni noda qaravi Jiova ena noda bula kece?\n19 Cava na ibalebale ni noda qaravi Jiova ena noda bula taucoko? Na bula taucoko e okati kina na tamata kece, na nona kaukaua kece kei na nona nanuma kece. Ia, na cava ga e qai cavuti tale kina ena Marika 12:30 na lomada, noda nanuma, kei na noda kaukaua, ni veika oqo era sa okati ga ena noda bula taucoko? Vakasamataka mada na vosa vakatautauvata oqo. Ena gauna vakaivolatabu, e rawa ni dua e volitaka na nona bula me lai bobula. Ia, na bobula oqo e rawa ni sega ni vu mai lomana na nona qarava nona turaga; ena sega beka ni solia vua na nona kaukaua kece se nona vakasama kece. (Kolosa 3:22, VV) Oya na vuna e cavuti ira kece kina na veika oqo o Jisu me vakabibitaka ni dodonu meda solia na noda vinaka kece ena veibasoga ni noda bula kece, nida qarava na Kalou. O koya gona, na noda qaravi Jiova ena noda bula taucoko e kena ibalebale nida soli keda taucoko sara ga, eda solia kece na noda kaukaua kei na noda igu ena kena levu eda rawata ena nona cakacaka.\n20 Ia, e kena ibalebale beka oqo ni na tautauvata kece na gauna kei na igu eda solia ena cakacaka vakaitalatala? Sega ni rawa, ni duidui na keda ituvaki, duidui tale ga na ka eda dui rawata. Me kena ivakaraitaki, e dua e itabagone e bulabula qai kaukaua e rawa ni levu sara na gauna e vakayagataka ena cakacaka vakavunau ni vakatauvatani kei na dua e sa dua toka na itaba. E dua e sega ni vakavuvale ena levu cake beka na ka e cakava mai vua e dua e tu na vuvale me qarava. Ke se tu vei keda na kaukaua, levu tale ga na ka e rawa nida cakava ena cakacaka vakaitalatala, e dodonu meda vakavinavinaka! Ia, meda kua ni via vakatauvatani keda kei na so tale. (Roma 14:10-12) Meda vakayagataka ga noda kaukaua meda veivakayaloqaqataki kina.\n21. Cava na sala vinaka qai bibi duadua eda rawa ni vakayagataka kina noda kaukaua?\n21 E ivakaraitaki vakasakiti duadua o Jiova ni dau vakayagataka vakadodonu nona kaukaua. Eda na vinakata meda vakatotomuri koya ena kena levu duadua eda rawata na tamata ivalavala ca. Eda vakayagataka vakadodonu noda kaukaua ena noda dokai ira era vakarurugi ena noda veiliutaki. Kena ikuri, eda vinakata meda vakayacora ena lomada taucoko na cakacaka vakavunau ni veivakabulai e vakacolata vei keda o Jiova. (Roma 10:13, 14) Kua ni guilecava ni marautaka o Jiova ke o solia mai vu ni yalomu na ka vinaka duadua o rawata. Sega li ni o uqeti mo solia nomu vinaka kece ena nomu qarava tiko na Kalou dau veinanumi qai dauloloma oqo? Sega tale ni dua na sala vinaka se bibi cake o rawa ni vakayagataka kina nomu kaukaua.\n^ para. 10 Ena gauna vakaivolatabu, na vosa vakaiperiu e vakadewataki e ke me “kuita” e vakaibalebaletaki ena kau se ititoko, me vaka na kena era vakayagataka na ivakatawa ni sipi mera dusimaki ira kina na sipi. (Same 23:4) O koya gona, na nodrau “kuita” na itubutubu e vakaibalebaletaki ena veidusimaki vakayalololoma, e sega ni vakaibalebaletaki ena vakatau itotogi vakalialia.\nVosa Vakaibalebale 3:9, 10 Na ‘iyau’ cava e tu vei keda, eda na vakayagataka vakacava me dokai kina o Jiova?\nDauvunau 9:5-10 Na cava mo vakayagataka kina ena gauna oqo nomu kaukaua ena ka e vakadonuya na Kalou?\nCakacaka 8:9-24 Cava e tukuni e ke me baleta na vakayagataki cala ni kaukaua? Na cava meda cakava me kua ni yacovi keda kina na leqa oqo?\nCakacaka 20:29-38 Na cava e rawa nira vulica na vakaitavi ena ivavakoso ni Kalou mai na ivakaraitaki i Paula?\niMeli iMeli “Vakadamurimuria na Kalou” ena Nomu Vakayagataka Nomu Kaukaua


O Tepora kei Jaeli—Ira na Yalewa Yaloqaqa ena iVolatabu | iTalanoa Vakaivolatabu\nNIRA leqa na Isireli, era dau tagi ga vei Jiova. E sauma o Jiova na nodra kerekere ni solia vei ira e so na iliuliu yaloqaqa me vukei ira. E vakatokai ira na iVolatabu mera dauveilewai. Na imatai ni dauveilewai o Josua, qai taravi koya e so me vakataki Ocinieli, Eute, kei Samikari. Ia e rua na yalewa erau a vukei Isireli tale ga, o Tepora kei Jaeli.\nO Tepora a dua na parofita yalewa. E dau tukuna vua e liu o Jiova na itukutuku. Oti sa qai tukuna vei ira na lewenivanua. E dauveilewai tale ga o koya. E dau lai dabe toka ena ruku ni dua na vuniniu ena delana. Era qai dau lako yani na tamata mera lai tukuna vua na nodra leqa.\nEna gauna oya e tui Kenani tiko kina o Japini. E 900 na nona qiqinivalu qai kaukaua sara na nona mataivalu. Era vakasaurarataki gona kina e levu na Isireli mera veiqaravi vua. E nona turaganivalu o Sisira.\nDua na siga a kaya o Tepora vei koya na Dauveilewai o Peraki: ‘Sa kaya o Jiova: ‘Mo kauta e 10,000 na sotia ina Ulunivanua o Tepori. Au na soli Sisira vei iko. Ena qaqa na nomu mataivalu.’\nE kaya o Peraki vei Tepora: ‘Au na lako ke o lakovata kei au.’ A lako tale ga o Tepora qai kaya vei Peraki: ‘O na sega ni vakalagilagi ena ivalu oqo, ni o Jiova ena soli Sisira vua e dua na yalewa.’ A yaco sara ga na ka oqo.\nE siro mai o Peraki ena Ulunivanua o Tepori me sota kei na mataivalu i Sisira. A cakava vakasauri o Jiova e dua na waluvu. Era luvu kina e levu na sotia, a mani dro o Sisira.\nSega ni dede sa yaco yani o Sisira ena valelaca i Jaeli. Sureti koya sara e loma qai solia vua e so na sucu me gunuva. E lutu sara ga kina nona moce. Taura sara mai o Jaeli na ivako levu e ivakadei ni nona valelaca qai tukia kina na ulu i Sisira. Ni qai yaco yani o Peraki sa mate tu o Sisira. E dina kina na veika a tukuna o Tepora.\nLakolako sa qai vakamatei tale ga o Tui Japini. Era mai tiko vinaka tale yani kina na Isireli.\nDauveilewai 2:14-22; 4:1-24; 5:1-31.\niMeli iMeli Rua na Yalewa Yaloqaqa


The Fiji Times » Taube talei mai Levuka\nTaube talei mai Levuka\n28 November, 2018, 11:08 am\nAU vakavinavinaka sara vakalevu ki na Marama na Radi Levuka, kei na noqu tikina ko Levuka, e na noqu matataka mai na neitou tikina e na cakacaka ni liga e na soqo ni Lomaiviti ka tekivu e na Vakaraubuka ni macawa sa oti.\nE vakadeitaka mai na i tukutuku oqori ki na Na i Lalakai ko Marica Vinakadina, na marama ni Vuma, ka la’ki sarava vakavoleka na ramase ni cina mai na koro makawa kei Viti, e na koro ko Vagadaci.\nE mai volitaka tikoga o Vinakadina na nona i taube ka buli ga mai na pepa kei na i olo ni sucu, ka vakakina na dilo, e na kena boro vinaka tu, ka da sega ni vakabauta ni vua ni dilo.\nE kaya na marama ni Naova oqo, ni dua na vuli levu vei koya e na nona mai volivolitaki e na macawa oqo.\nTomana ni vulica mai na caka taube vua e dua na marama ni Solomone, ka rau a ciciva vata na gasagasa ni daniva ki Vagadaci.\n“Na noqu mai volivolitaki oqo, e vakarabailevutaka sara ga na noqu rai, ka vuqa sara na veika vovou au mai vulica ki vei ira na marama keimami volivolitaki vata tiko oqo.\n“Au na lesu qo inakoro, au na la’ki vakavulica sara ga vei ira na vo ni marama na veika au sa vulica yani e na noqu tiko oqo,” kaya o Vinakadina.\nKuria na nona i talanoa ni rawa ni taura e tolu na siga na nona cakava e dua na nona i taube, oya na nona viviga na pepa, tonia e na vanisi, qai mai toburaka yani e na veimataqali i boro dui roka me rawa ni vakarairaivinakataka.\nNa gauna e sa mamaca vinaka kina e na kena cilavi koya vakavinaka na siga, sa qai mai tuiya yani ka kilai ga e kea na maqosa ni ligana na marama oqo.\nE kaya o Vinakadina ni gauna o sa cakava kina e dua na i taube, e dodonu mo yalo mamarau, ka dolava toka na i vakatagi me rawa ni ko cula tale na ligamu, e na matailalai ni kena qara.\nTomana ni i lavo e rawata mai na nona volitaki taube, e sa yaga sara ga ki na vuvale, ka vakakina na nona sa vakavulici ira tiko na goneyalewa mai nakoro, ka ni sa kila o koya ni sa i vurevure ni lavo vinaka dina.


Neumi 3 | iVolatabu ena Internet | Vakadewa ni Vuravura Vou\n“Ena rarawa na koro dau vakadavedra!” (1-19)\nVu ni nona lewai o Ninive (1-7)\nEna bale o Ninive me vakataki Noamoni (8-12)\nSega ni daro nona bale o Ninive (13-19)\n3 Ena rarawa na koro dau vakadavedra! E sinai ena veidabui kei na butako. E tu ga na kena! 2 E rogo mai na rorogo ni kuita, na tataqiriqiri ni yavaniqiqi,Na gutuwa ni ose kei na tavaladelade ni kareti. 3 Na dauvodo ose, na tatibi ni iseleiwau, kei na taliva ni moto,Na ilala levu era vakamatei kei na ibinibini yago mate,E sega ni wili rawa na yago mate. Era tarabe tiko ga ena yago mate. 4 Ena levu ni nona itovo vakasaqamua na saqamua,O koya e matavinaka e matamalumu, na yalewa dauvakadraudrau,E siwati ira na veimatanitu ena nona saqamua, kei na veivuvale ena nona vakadraudrau. 5 “Raica! Au sa cudruvi iko,”* e kaya o Jiova ni lewe vuqa,*+“Au na cega cake na nomu isulu me ubia na matamu,Au na vakaraitaka ina veivanua na nomu luvaiwale,Kei na nomu beci ina veimatanitu. 6 Au na viritaka vei iko na ka vakasisila,Au na cakava mo beci,Au na cakava mo vakalialiai.+ 7 Era na drovaki iko+ o ira kece era raici iko, era tukuna,‘Sa rusa o Ninive! O cei ena tagicaki koya?’ Au na kunea mai vei o ira mera vakacegui iko? 8 Vakaevei o vinaka sara vei Noamoni,*+ o koya e dabe toka ena basoga ni Naile?+ E wavokiti koya na wai,Na nona iyau na wasawasa, e nona bai na wai. 9 E nona ivurevure ni kaukaua levu o Iciopea kei Ijipita. Erau dau vukei+ iko o Pate+ kei Lipea. 10 Ia e kau mada ga vakavesu o koya,E kau vakabobula.+ Era musumusulaki tale ga na luvena ena tutu ni sala kece. Era vakawirimadigitaki na nona tamata dokai,Era vesu kece ena iqamuniyava na nona turaga. 11 O na mateni tale ga o iko,+O na vunitaki iko. O na vaqara idrodro ena vukuna na meca. 12 Na nomu bainivalu kece e vaka na vunilolo kei na vuana dreu taumada,Ke kurei, ena lutu e gusudra na daukana. 13 Raica! Era vaka na yalewa na nomu mataivalu ena nomu vanua. Ena dolavi vakalevu na matamata ni nomu vanua vei ira na kemu meca. Ena yameca na bukawaqa na ivakadei ni nomu matamata. 14 Takiva na wai ena vuku ni viribai.+ Vakaukauataka na nomu bainivalu. Lako sobu ina vanua lolobo mo butuka na qele,Taura na iyaya ni buli biriki. 15 Ena yameci iko mada ga e kea na bukawaqa. Ena musuki iko e dua na iseleiwau.+ Ena yanaraki* iko me vaka na luvenivodre.+ Mo vakalevutaka na kemu iwiliwili me vakataki ira na luvenivodre! Io mo vakalevutaka na kemu iwiliwili me vakataki ira na vodre! 16 O sa vakalevutaki ira na nomu dauveivoli me sivia na iwiliwili ni kalokalo ni lomalagi. Na luve ni vodre e luvata na kulina qai vuka yani. 17 Era vakataki ira na vodre na nomu yadra,Era vaka na yavusa vodre na nomu sotiaEra keba ena qara vatu ena siga batabata. Ia ni cila na siga era vuka tani,E sega ni kilai na vanua era lako kina. 18 “Era sosovu na nomuni ivakatawa, kemuni na tui Asiria. Era toka ga ena nodra vale na nomuni turaga. Era veiseyaki na nomuni tamata ena veiulunivanua,E sega ni dua me kumuni ira vata.+ 19 Oni sega ni vakabulai mai na nomuni leqa. Sa sega ni mavo rawa na nomuni mavoa. Era na vakasausau e ligadra o ira na rogoca na kemuni itukutuku.+ O cei e sega ni rarawa ena nomuni dau veivakacacani?”+\n^ Oya o Ninive.\n^ Se “kani iko.”


iTuvatuva me Qaravi Kina “na Kalou ni Vakacegu” | Matanitu ni Kalou\niTuvatuva me Qaravi Kina “na Kalou ni Vakacegu”\nTuvanaki ira tiko ga na nona tamata o Jiova\n1, 2. Na cava e veisau ena Vale ni Vakatawa ni Janueri 1895? Na cava nodra rai na mataveitacini?\nDUA na ka na marau nei John A. Bohnet, e dua na Gonevuli ni iVolatabu gugumatua, ni taura na nona ilavelave ni Vale ni Vakatawa ni Janueri 1895. E laurai ena waqa ni mekesini e dua na ka vou, na itaba ni valenicina cecere ena wasawasa voravora e vakararamataka tu na lomalagi ena bogi buto. Sa qai vakamacalataki qori ena mekesini me “Keda iVakatakilakila Vou.”\n2 E qoroqoro o Brother Bohnet qai volavola sara vei Brother Russell. E tukuna ena nona ivola: “Au marautaka na itaba ni valenicina, e rairai vinaka sara ga.” E vola e dua tale na Gonevuli ni iVolatabu yalodina o John H. Brown: “E roba toka na valenicina na ua qai draki ca, ia e vakasakiti ni duri vinaka tu ga ni kaukaua na kena yavu.” Qori na imatai ni veisau era raica na tacida, ia e levu tale ena vakayacori. Kena ivakaraitaki, na veisau e yaco ena Noveba, 1895, e vauca e dua na leqa e yaco tiko.\n3, 4. Na leqa cava e vakamacalataki ena Vale ni Vakatawa ni 15 Noveba, 1895? Na veisau levu cava e vakamatatataki kina?\n3 E vakamacalataki vinaka ena Vale ni Vakatawa ni 15 Noveba, 1895, na leqa e yaco tiko: E vakataotaka tiko na vakilai ni vakacegu ena isoqosoqo ni Gonevuli ni iVolatabu na nodra veiletitaka na mataveitacini se o cei me liutaka na ivavakoso. Sa qai vakatauvatani na isoqosoqo ina dua na waqa, me rawa nira raica na tacida na ka me caka me baleta na yalo ni veisisivi e rawa ni vakavu veisei. E vakamatatataki ena mekesini ni o ira na veiliutaki era sega ni vakarautaka na isoqosoqo ina leqa e rawa ni yaco. Na cava me vakayacori?\n4 E vakamacalataki ena ulutaga ni kavetani vinaka ena raica mera tu e waqa na iqaloqalo se velovelo me vakayagataki ni yaco na leqa. Ena raica tale ga mera tu vakarau na kaimua mera vakaukauataka na isogo ni dreke ena gauna ni draki ca. Ena vakasama vata qori, o ira na veiliutaki ena isoqosoqo mera vakarautaki ira na ivavakoso kece ena ka me caka ni yaco na leqa. E tukuni sara ena mekesini na veisau levu ena vakayacori me rawa kina na sasaga qori. E veidusimaki tale ga “mera digitaki na qase ena ivavakoso kece” ena gauna totolo duadua, mera “‘vakatawa’ na qelenisipi.”—Caka. 20:28.\n5. (a) Na cava e dua kina na cavuikalawa levu na nodra lesi na qase? (b) Na taro cava ena veivosakitaki?\n5 Na nodra lesi na qase e dua na cavuikalawa levu ena kena tauyavutaki e dua na ituvatuva dei ena ivavakoso. Era sega ni veilecayaki kina na tacida ena gauna dredre era sotava donuya na iMatai ni iValu Levu. E levu tale na veiveisau e vakayacori ena isoqosoqo ena veiyabaki tarava me vakarautaki ira vinaka na tacida ena nodra qaravi Jiova. Na parofisai cava vakaivolatabu e tokona na veisau qori? Na veisau cava o sa bau raica ena isoqosoqo? E yaga vakacava vei iko?\n“Au na Lesia na Vakacegu Mera Nomu iLiuliu”\n6, 7. (a) Na cava na ibalebale ni parofisai ena Aisea 60:17? (b) Na cava e vakaraitaka o Jiova ni cavuti ira na “ivakatawa” kei ira na “lesia na itavi”?\n6 E vakamacalataki ena Wase 9 ni parofisaitaka o Aisea ena tubu na keda iwiliwili ena veivakalougatataki i Jiova. (Aisea 60:22) Ia e levu tale na ka e yalataka o Jiova me cakava. E tukuna ena parofisai vata ga ya: “Au na kauta mai na koula me isosomi ni kopa, au na kauta mai na siliva me isosomi ni kaukamea, na kopa me isosomi ni kau, na kaukamea me isosomi ni vatu, au na lesia na vakacegu mera nomu iliuliu, kei na ivalavala dodonu mera lesia na itavi.” (Aisea 60:17) Na cava na ibalebale ni parofisai qori? E vakaibalebale vakacava vei keda nikua?\nNa veika era veisosomitaki e dusia na veisau yaga ena vakayacori ena isoqosoqo\n7 E parofisaitaka o Aisea nira na veisosomitaki eso na ka. Qori e dusia na veiveisau yaga ena vakayacori ena isoqosoqo. Dua na veisau levu na sosomitaki ni kopa ena koula, vaka kina na vo ni ka era cavuti ena parofisai qori. E vakatakila vei keda ena parofisai qori o Jiova ni na vakavinakataki na keda ituvaki. Na veisau cava e vakaibalebaletaka na parofisai? Ni cavuti ira na “iliuliu” kei ira na “lesia na itavi,” e vakaraitaka kina o Jiova ni na yaco vakalalai na veisau me rawa nida qaravi qai tuvanaki vinaka tiko ga na nona tamata.\n8. (a) O cei e vakavuna na veisau e cavuti ena parofisai i Aisea? (b) E yaga vakacava vei keda na veisau qori? (Raica tale ga na kato “ Yalomalumalumu ni Ciqoma na Veivakadodonutaki.”)\n8 O cei e vakavuna na veisau e yaco ena isoqosoqo? E kaya o Jiova: “Au na kauta mai na koula, . . . Au na kauta mai na siliva, . . . Au na lesia na vakacegu.” Io, o Jiova sara ga e vakavuna na veisau ena ituvatuva ni ivavakoso, sega ni tamata. Ni se qai veiliutaki ga vakatui o Jisu, sa vakayagataki koya voli mai o Jiova me vakayacora na veisau qori. E yaga vakacava vei keda na veisau e yaco? Me vaka e tukuni ena Aisea 60:17, na veisau ena kauta mai na “vakacegu” kei na “ivalavala dodonu.” Nida ciqoma na veidusimaki ni Kalou qai vakayacora na veisau e gadrevi, eda na vakila tiko ga na vakacegu. Na noda taleitaka tale ga na ivalavala dodonu ena uqeti keda meda qaravi Jiova, e tukuna na yapositolo o Paula ni “Kalou ni vakacegu.”—Fpai. 4:9.\n9. E yavutaki ena cava na ituvatuva yaga kei na duavata ena ivavakoso? Na vuna?\n9 E vola tale ga me baleti Jiova na yapositolo o Paula: “E sega ni Kalou ni yakusurasura, ia e Kalou ni vakacegu.” (1 Kor. 14:33) Na cava e veidutaitaka kina o Paula na yakusurasura kei na vakacegu? Vakasamataka mada qo: E sega ni dau rawati ga na vakacegu ena ituvatuva maqosa. Kena ivakaraitaki, e rawa nira tuvanaki vakamaqosa e dua na ilala sotia nira lai vala. Ia na ituvatuva maqosa qori e yaco kina na ivalu, sega ni vakacegu. E bibi gona meda nanuma tiko na lotu vaKarisito ni na kasura na ituvatuva cava ga e sega ni yavutaki ena vakacegu. Na ituvatuva ga e yavutaki ena vakacegu ni Kalou ena dei. Eda vakavinavinaka kina ni dusimaka qai vakasavasavataka tiko na noda isoqosoqo “na Kalou ni veivakacegui”! (Roma 15:33) Na ituvatuva yaga e muri ena ivavakoso e veiyasa i vuravura kei na duavata dina eda marautaka qai vakamareqeta tu nikua, e yavutaki ena vakacegu ni Kalou.—Same 29:11.\n10. (a) Na veisau cava e vakayacori ni se qai tauyavu na isoqosoqo? (Raica tale ga na kato “ Veisau na iTuvatuva ni Veiliutaki.”) (b) Na taro cava ena veivosakitaki?\n10 E vakamacalataki ena kato “ Veisau na iTuvatuva ni Veiliutaki,” na yaga kei na kena caka vakamatau na veisau ni se qai tauyavu na isoqosoqo. Ia na veisau cava e vaka na ‘kopa ina koula’ se qai vakayacora tiko ga qo o Jiova ena vukuna na noda Tui? E yaga vakacava ena vakacegu kei na duavata ni ivavakoso e veiyasa i vuravura ni veisau na ituvatuva ni veiliutaki? E yaga vakacava qori ena nomu qarava “na Kalou ni vakacegu”?\nDusimaka o Karisito na iVavakoso\n11. (a) Na cava e laurai ni dikevi na iVolatabu? (b) Na cava eratou vakadeitaka na lewe ni ilawalawa dauvakatulewa?\n11 A tuvanaka na ilawalawa dauvakatulewa me dikevi vakatitobu na iVolatabu mai na 1964 ina 1971, dua vei ira na ka e dikevi na sala e cicivaki kina na ivavakoso ena imatai ni senitiuri. * E laurai ena vakadidike qori ni veiliutaki ena ivavakoso ena imatai ni senitiuri e dua na ilawalawa qase, sega ni dua ga na qase se ivakatawa. (Wilika Filipai 1:1; 1 Timoci 4:14.) Ni vakamatatataki na tikina qori, e raica na ilawalawa dauvakatulewa ni dusimaki ratou tiko na Tui o Jisu ena veisau me vakayacori ena isoqosoqo ni Kalou. Eratou vakadeitaka gona na lewe ni ilawalawa dauvakatulewa me ratou muria na veidusimaki ni Tui. Eratou vakayacora totolo sara na veiveisau ena isoqosoqo me salavata kei na ituvatuva vakaivolatabu me baleta nodra lesi na qase ni ivavakoso. Na cava soti e veisau ena itekivu ni veiyabaki ni 1970?\nYALOMALUMALUMU NI CIQOMA NA VEIVAKADODONUTAKI\nA TABAKI ena Vale ni Vakatawa vakaFiniladi ni 1 Epereli, 1916, na ivola i Brother Russell vei ira e vica na mataveitacini e Scandinavia, e dua vei ira o Brother Kaarlo Harteva. A tukuna vei ira o Brother Russell: “Oni uqeti kece raveitacini, moni lesuva na ka dina kei na cakacaka me vakayacori ena itabagauna qo.” Na cava e vakamamasu kina va qori o Brother Russell?\nO Brother Harteva, a sucu ena 1882, e dua vei ira na isevu ni Gonevuli ni iVolatabu e Finiladi. A papitaiso ena Epereli, 1910, qai vakadonuya o Brother Russell ena Okosita, 1912, me tabaka na Vale ni Vakatawa vakaFiniladi. A toso vinaka kece tu na ka me yacova na iMatai ni iValu Levu. E vola o Brother Harteva ena Vale ni Vakatawa ni 1 Tiseba, 1914: “Ena vuku ni dredre ni bula vakailavo, . . . kena irairai ni na sega ni tabaki vakalevu na Vale ni Vakatawa me vaka na veiyabaki sa sivi.” Ia me rawa ni kumuni na ilavo, e tauyavutaka o Brother Harteva ena 1915 e dua na isoqosoqo e vakatokai me Ararat, a tekivu tabaki tale ga e dua na mekesini e vakatokai ena yaca qori.\nNi vakaogai koya vakalevu o Brother Harteva ena isoqosoqo kei na mekesini vou qori, e sosomitaki koya e dua tale na tacida me edita ni Vale ni Vakatawa vakaFiniladi. E dau tabaki ena mekesini na Ararat na ulutaga vakaivolatabu, ia e okati tale ga kina na ulutaga me vaka na iwali ni mate kei na vosa se qai buli vou ga na Esperanto. Sega ni dede, na mekesini vou qori sa vakasesei ira na mataveitacini mai na ivakavuvuli matata ni ka dina. E kauaitaka o Brother Russell nodra bula vakayalo na mataveitacini, mani vakamasuti Brother Harteva kei na so tale mera “lesu ina dina.”\nNa cava e cakava o Brother Harteva? E tabaka ena Ararat na ivola i Brother Russell kei na kena isau e vola o koya. A kere veivosoti o Brother Harteva ena ka e cakava qai kaya: “Au via cakava na ka au rawata meu vakadodonutaka kina na ka au cakava.” Oti vakalailai ga ya, a kere veivosoti tale o Brother Harteva ena iotioti ni itabataba ni Ararat ena nona vakavuna na veilecayaki qai tomana: “Au na qaqarauni sara meu kua ni tukuna se cakava e dua na ka ena vakasesei kina na ivakavuvuli matata ni ka dina.” Eso na qase ni ivavakoso ena gauna ya era dokadoka, ia e yalomalumalumu ni ciqoma na veivakadodonutaki o Kaarlo Harteva.\nA qai lesi tale ena dua na gauna e muri o Brother Harteva me edita ni Vale ni Vakatawa vakaFiniladi, me ivakatawa tale ga ni valenivolavola ni tabana. A qarava tiko na itavi qori me yacova na 1950, a vakacavara na nona bula e vuravura ena 1957 qai yalodina tiko ga vei Jiova kei na ivakavuvuli dina. Io, era vakasavasavataki ra qai vakalougatataki o ira na yalomalumalumu ni ciqoma na nona veivakadodonutaki na Tui o Jisu.\n12. (a) Na cava e veisau ena ilawalawa dauvakatulewa? (b) Vakamacalataka na ituvatuva vou e vauca na iLawalawa Dauvakatulewa. (Raica tale ga na kato “ iTavi ni iLawalawa Dauvakatulewa ena Veika e Vauca na Matanitu ni Kalou.”)\n12 E veisau sara ga e liu na ilawalawa dauvakatulewa. Eratou lewena voli na ilawalawa qori e vitu na tacida lumuti eratou dairekita ni Watch Tower Bible and Tract Society of Pennsylvania. Ia na le 7 qori e vakalevutaki ina 11 ena 1971, e laurai votu tale ga ni ratou duidui na dairekita kei na ilawalawa dauvakatulewa. E sega ni raica e dua na lewe ni ilawalawa dauvakatulewa ni vinaka cake vua e dua tale, e veisau tale ga e veiyabaki o koya e jeameni ni muri na veitaravi ni yacadratou.\n13. (a)Na ituvatuva cava sa muri voli mai me 40 na yabaki? (b) Na cava e cakava na iLawalawa Dauvakatulewa ena 1972?\n13 Na ikarua ni veisau e vauca na ivavakoso kece. E dua ga na tacida e dau liutaka tu na ivavakoso mai na 1932 ina 1972. Na tacida e lesi ena itavi qori e vakatokai voli me service director me yacova na 1936. Oti e veisau tale na yaca ina company servant, congregation servant, kei na congregation overseer. Era qarava vinaka sara na nodra itavi na tacida era lesi mera vakatawana vakayalo na qelenisipi. Na tacida ga e congregation overseer e dau vakatulewa ena veika e vauca na ivavakoso qai sega ni veivosakitaka qori kei na so tale. Ia e veidusimaki na iLawalawa Dauvakatulewa me vakayacori e dua na veisau bibi ena 1972. Na cava e okati ena veisau qori?\n14. (a) Na ituvatuva vou cava e tekivu muri ena 1 Okotova, 1972? (b) E muria vakacava na kodineita ni ilawalawa qase na ivakasala ena Filipai 2:3?\n14 Sa sega ni dua ga ena liutaka na ivavakoso, era sa na lesi eso tale na tacida tagane era rawata na ivakatagedegede vakaivolatabu mera qase ni ivavakoso. O ira qori era na lewena e dua na ilawalawa qase mera liutaka na ivavakoso. A tekivu muri na ituvatuva vou qori ena 1 Okotova, 1972. Na kodineita ni ilawalawa qase nikua e sega ni nanuma ni vinaka cake vei ratou na nona itokani, ia e dau “vakamalumalumutaki koya.” (Luke 9:48) E vakilai ena mataveitacini e vuravura raraba na yaga ni nodra yalomalumalumu na tacida qori!—Fpai. 2:3.\nNa nodra lesi na ivakatawa ena kena gauna donu e laurai votu kina na nona vuku na noda Tui\n15. (a) Sa yaga vakacava na ituvatuva me dua na ilawalawa qase ena ivavakoso? (b) E laurai votu vakacava na nona vuku na noda Tui?\n15 E vakadinadinataki ni yaga vakalevu na nodra veitokonitaka na itavi ena ivavakoso na ilawalawa qase. Qo e tolu na kena yaga. Kena imatai qai bibi duadua, era vukei kece na qase ni ivavakoso mera nanuma tiko ni Ulu ni ivavakoso o Jisu, se mani itavi bibi cava era lesi kina ena ivavakoso. (Efeso 5:23) Kena ikarua, e kaya na Vosa Vakaibalebale 11:14: “E rawa na sasaga ni levu na daunivakasala.” Ena salavata kei na ivakavuvuli vakaivolatabu na nodra vakatulewa na qase nira veivosakitaka vata ra qai veirogorogoci ena veika e vauca na nodra bula vakayalo na lewe ni ivavakoso. (Vkai. 27:17) E dau vakalougatataka o Jiova na vakatulewa qori qai vakilai na kena yaga ena ivavakoso. Kena ikatolu, nodra rawata e levu tale na tagane na ivakatagedegede mera qase, e veivuke vakalevu ena nodra qaravi kei na nodra vakatawani na iwiliwili levu era tabili tiko mai na isoqosoqo. (Aisea 60:3-5) Vakasamataka mada! E tubu na iwiliwili ni ivavakoso e veiyasa i vuravura mai na sivia ni 27,000 ena 1971 ina sivia ni 113,000 ena 2013! Na nodra lesi na ivakatawa ena kena gauna donu e laurai votu kina na nona vuku na noda Tui.—Maika 5:5.\nVEISAU NA ITUVATUVA NI VEILIUTAKI\n1881—Me kilai na vanua era tiko kina na Gonevuli iVolatabu ena dua na yasayasa, e kerei ira na tiko wasoma ena soqoni o Brother Russell mera tukuna yani e valenivolavola ni tabana na vanua era dau soqoni kina.\n1895—E tukuni ena ivavakoso kece mera digitaki ira na mataveitacini tagane era rawa ni qase ni ivavakoso.\n1919—E lesia na valenivolavola ni tabana e dua na service director ena ivavakoso kece. E okati ena nona itavi me tuvanaka na cakacaka vakavunau, me veiuqeti tale ga ena cakacaka vakaitalatala. Era sega ni duavata eso na qase ena ituvatuva ni service director.\n1932—Era sa sega ni digitaka e veiyabaki na lewe ni ivavakoso se o cei me qase. Sa digitaka ga na ivavakoso e dua na komiti ni cakacaka era lewena na mataveitacini era dau gumatua ena cakacaka vakavunau, era vakaraitaka tale ga ena nodra ivakarau ni bula ni ganiti ira na yaca vou iVakadinadina i Jiova. na vakatututaka na ivavakoso e dua vei ratou qori me service director, sa na qai waraki na veivakadonui mai na valenivolavola ni tabana.\n1937—Era sa rawa ni lewe ni komiti ni cakacaka na mataveitacini era lewe ni isoqosoqo levu ra qai cakacaka vata kei ira na tacidra lumuti.\n1938—Era ciqoma na ivavakoso e dua na inakinaki, me muri na ituvatuva vakaivolatabu ni nodra lesi o ira mera veiqaravi ena ivavakoso. Sa sega ni qai laveligataki qori ena ivavakoso.\nMe ikuri ni ivakamacala ni veisau bibi e vakayacori ena isoqosoqo, raica na ivola Jehovah’s Witnesses—Proclaimers of God’s Kingdom, tabana e 204-235.\n“Nira digitaki na qase ni ivavakoso, keimami dau laveta na ligai keimami imatau. Sa qai dau wilika e dua na tacida tagane e vica era vakadonuya.”—Sister Rose Swingle, Chicago, Illinois, Merika.\n“Nodra iVakaraitaki ga na Qelenisipi”\n16. (a) Na itavi cava e lesi vei ira na qase ni ivavakoso? (b) Era raica vakacava na Gonevuli ni iVolatabu na ivakasala i Jisu mera ‘vakatawani na sipi’?\n16 Era sa kila voli mai na Gonevuli ni iVolatabu ena gauna ya, ni nodra itavi na qase mera vukei ira na tacidra mera qarava tiko ga na Kalou. (Wilika Kalatia 6:10.) E vakamacalataki ena dua na ulutaga ena Vale ni Vakatawa ni 1908 na ivakasala i Jisu: “Vakatawani ira na noqu sipi lalai.” (Joni 21:15-17) E tukuni ena ulutaga ya vei ira na qase: “E bibi dina meda kua ni vakawalena na nona ilesilesi na Turaga me baleta na qelenisipi, meda raica me ka dokai na noda vakani ira kei na noda qaravi ira na nona imuri na Turaga.” Era vakadreti tale na qase ena Vale ni Vakatawa ni 1925 me baleta na bibi ni nodra itavi vakaivakatawa: “Na Kalou ga e lewa na nona lotu, . . . o ira kece na lesi mera veiqaravi kina, era na saumitaro kece vua.”\n17. Era vukei vakacava na ivakatawa mera qarava vinaka nodra itavi?\n17 E tuvanaka na vuli na isoqosoqo i Jiova me vukei ira na qase mera vakavinakataka nodra iwalewale ni veivakatawani mai na ‘kaukamea ina siliva.’ A vakayacori ena 1959 na imatai ni Koronivuli ni Cakacaka Vakaitalatala ni Matanitu me baleti ira na ivakatawa. E veivosakitaki ena dua na ivunau na usutu: “Kauaitaki Ira Yadua.” Era uqeti na tacida era lesi me “dua na nodra ituvatuva mera sikovi ira kina na dautukutuku ena nodra vale.” A vakamacalataki tale ga e levu na sala e rawa ni veivakayaloqaqataki kina na nodra veisiko va qori na ivakatawa. Dua na porokaramu vou ni Koronivuli ni Cakacaka Vakaitalatala ni Matanitu a tekivu ena 1966. E usutu ni dua vei ira na vunau: “Bibi ni Veivakatawani.” Cava e vakabibitaki kina? O ira na veiliutaki “mera veitokonitaka na nodra karoni vakayalololoma na qelenisipi ni Kalou, mera kua tale ga ni vakawalena na nodra dui vuvale kei na cakacaka vakaitalatala.” E se qai vakayacori wale ga qo e levu tale na nodra vuli na qase. Vakacava e yaga na vuli e vakarautaka tiko ga na isoqosoqo i Jiova? Io, nikua sa vica vata na udolu na tacida era rawata na ivakatagedegede mera ivakatawa vakayalo ena ivavakoso.\nKoronivuli ni Cakacaka Vakaitalatala ni Matanitu ena Yatu Filipaini, 1966\n18. (a) Na itavi bibi cava e lesi vei ira na qase ni ivavakoso? (b) Na cava erau lomani ira kina na qase gugumatua o Jiova kei Jisu?\n18 Dua na itavi bibi e lesi ira kina na qase o Jiova ni vakayagataka na noda Tui o Jisu. Qori mera liutaki keda ena gauna dredre duadua ena ivolatukutuku ni kawatamata. (Efeso 4:11, 12; 2 Tim. 3:1) Dua na ka nodrau lomani ira na qase gugumatua o Jiova kei Jisu nira muria na ivakasala vakaivolatabu: “Moni vakatawa na qelenisipi ni Kalou oni lesi moni qarava . . . ena yalo ga e vinakata . . . , ena yalo ga e marautaka . . . , moni nodra ivakaraitaki ga na qelenisipi.” (1 Pita 5:2, 3) Meda raica mada e rua na sala era ivakaraitaki kina na ivakatawa vei ira na qelenisipi, e lai vakilai kina vakalevu ena ivavakoso na vakacegu kei na marau.\n“KEIRAU QOROQORO SARA GA”\nERAU lesi e dua na veiwatini daukaulotu e Esia, ena dua na ivavakoso e sega ni bau rawati kina na tubu me vica vata na yabaki. Era dauloloma na mataveitacini, ia era sega ni muria na idusidusi ni isoqosoqo. Erau mani saga e liu na veiwatini me rau veitokani vinaka kei ira na dautukutuku, oti sa qai saga vakamalua na tacida tagane me moica na ituvatuva ena ivavakoso me salavata kei na ituvatuva era muria na dauveiqaravi i Jiova e veiyasa i vuravura. Na cava e rawati kina? E vakaruataki ena loma ga ni rua na yabaki na kedra iwiliwili era tiko ena soqoni, era vakaitavi na dautukutuku vou ena cakacaka vakavunau ra qai papitaiso e sivia na le 20. Erau nanuma lesu na veiwatini: “Keirau qoroqoro sara ga. Dua na ka nona vakalougatataki keimami o Jiova! Era marau na lewe ni ivavakoso ni sa vakilai na yaga ni kena muri na idusidusi ni Kalou ena nona isoqosoqo.”\nSala Era Veivakatawani Kina na Qase\n19. Meda raica vakacava na nodra vunau vata kei keda na qase?\n19 Nodra cakacaka vata kei ira na lewe ni ivavakoso na qase e dua na sala ni nodra veivakatawani. E tukuna me baleti Jisu na dauvola Kosipeli o Luke: “E qai lako o Jisu ina veikoro lelevu kei na veikoro lalai me lai vunautaka na itukutuku vinaka ni Matanitu ni Kalou. Eratou lako vata kei koya na le Tinikarua.” (Luke 8:1) Me vaka ga nona vunau vata kei ratou nona yapositolo o Jisu, era ivakaraitaki vinaka tale ga na qase nikua nira vunau vata kei ira na tacidra. Era kila ni na veiuqeti vakalevu qori ena ivavakoso. Na cava nodra rai na lewe ni ivavakoso me baleti ira na qase? E kaya o Jeannine, dua na tacida yalewa e yabaki 80 vakacaca: “Au raica ni neirau cakacaka vakavunau vata kei na dua na qase ni ivavakoso, e gauna vinaka me keirau veitalanoa kina meu rawa ni kilai koya vinaka.” E kaya o Steven, e dua na tacida tagane e yabaki 30 vakacaca: “Niu vunau vata kei na dua na qase ni ivavakoso, au raica me sala ni nona via veivuke. E vakamarautaki au vakalevu na nona dau vukei au.”\nEra saga na qase mera vaqarai ira na malumalumu tu vakayalo, me vaka ga na ivakatawa e vaqara na sipi e yali\n20, 21. Era rawa ni vakatotomuria vakacava na qase na ivakatawanisipi ena vosa vakatautauvata i Jisu? Tukuna e dua na kena ivakaraitaki. (Raica tale ga na kato “ Vuavuaivinaka na Veisiko e Veimacawa.”)\n20 Dua tale na basoga ni nodra veivakatawani na qase, e vakavulici ira o Jiova ena nona isoqosoqo mera kauaitaki ira na malumalumu tu vakayalo. (Iper. 12:12) Na cava mera vukei ira kina qori na qase? Mera cakava tale ga vakacava? E saumi qori ena vosa vakatautauvata i Jisu me baleta na ivakatawa kei na sipi e yali. (Wilika Luke 15:4-7.) Ni raica na ivakatawa ena vosa vakatautauvata ni yali e dua na sipi, na kaukaua ni nona vaqaqara e vaka e dua ga na nona sipi. Era vakatotomuria vakacava na ivakatawa qori na qase ni ivavakoso nikua? Era kauaitaki ira tu ga na malumalumu vakayalo na qase, me vaka ga na nona kauaitaka tiko ga na sipi e yali na ivakatawa. Era sega ni nanuma ni vakalusi gauna na nodra vaqarai kei na nodra vukei na malumalumu tu vakayalo. Era vakaliuliu mera vaqarai ira na malumalumu vakayalo ra qai vukei ira me vaka ga na nona lako na ivakatawanisipi me “vaqara na dua e yali me yacova ni kunea.”\n21 Na cava e cakava na ivakatawa ena vosa vakatautauvata ni sa kunea na sipi? E taura cake vakamalua, ‘biuta ena usouso ni domona’ qai colata lesu ina qelenisipi. Na nona veikauaitaki tale ga mai vu ni lomana e dua na qase ena vakayaloqaqataki koya e malumalumu tu vakayalo qai uqeti koya me vakavinakataka nona bula vakayalo. E vakadinadinataka qori o Victor, e dua na tacida tagane mai Aferika a malumalumu vakayalo ena dua na gauna. E kaya: “Sega ni cegu nodratou vukei au na qase ena walu na yabaki au malumalumu tu kina vakayalo.” Ni tarogi se cava e uqeti koya vakalevu, e kaya: “A gadivi au mai ena dua na siga o John, e dua na qase ni ivavakoso keirau vuli vata ena Koronivuli ni Cakacaka Vakapainia, qai vakaraitaka vei au na keirau itaba ena gauna ni vuli ni painia. Na levu ni ka totoka au nanuma lesu me baleta na gauna ya, au diva sara ga kina na marau au dau vakila tu niu se qaravi Jiova.” Oti ga vakalailai nona veisiko o John, a toso vinaka tale vakayalo o Victor, sa dua sara toka na painia ena gauna qo. Io, e dau ikuri ni noda marau na nodra veikauaitaki na qase ni ivavakoso.—2 Kor. 1:24. *\nVUAVUAIVINAKA NA VEISIKO E VEIMACAWA\nERA vinakata na qase ni dua na ivavakoso e Merika mera vukei ira na sipi era lako sese, era mani saga ena nodra vinaka kece mera vukei ira era sa biuta na qelenisipi. Sa qai kilai ni rauta ni le 30 era sa sega tu ni qaravi Jiova me sagavulu na yabaki era se tiko ga ena yalava ni ivavakoso. Levu vei ira qori era sa qase sara.\nE vakavola na yacadra o Alfredo, e dua na qase ni ivavakoso, qai sikovi ira sara. E kaya: “Ena veimataka ni Vakaraubuka, au dau lai sikova e dua sa sega tu ni dautukutuku.” Ni dola ga na katuba, e saga sara o Alfredo me rau veitalanoa vinaka kei koya sa sega tu ni dautukutuku, e dau vakaraitaka tale ga ni vu mai lomana nona kauai. E tukuna vua sa sega tu ni dautukutuku ni se sega ni guilecavi ena ivavakoso na veika vinaka a cakava ena dua na gauna ena vuku ni Matanitu i Jiova. E kaya o Alfredo: “E tonawanawa sara ga na matana e dua na tacida itabaqase sa malumalumu tu vakayalo niu tukuna vua na levu ni nona aua ni cakacaka vakavunau, kei na levu ni mekesini e solia ena iotioti ni nona ripote ena 1976.” E dau wilika tale ga o Alfredo vei ira e sikova na Luke 15:4-7, 10, qai tarogi ira: “Na cava e yaco ni lesu ina ivavakoso e dua na sipi e yali? E marau o Jiova, o Jisu, kei ira na agilosi. Vakasamataka mada ya!”\nSa rua qo na yabaki na nona vukei ira tiko na sega tu ni dautukutuku o Alfredo. Na cava sa rawati ena nona vosovoso kei na nona sasaga? Sa vukei rau e rua na tacida me rau vakavinakataka na nodrau bula vakayalo. Erau sa tiko wasoma ena gauna qo ena soqoni ena Sigatabu. E matadredredre o Alfredo qai kaya: “E tonawanawa na mataqu niu raica na nodrau gole yani ena soqoni. Erau sa soqoni tiko, ia au se sikovi rau tiko ga ena Vakaraubuka ni rau kaya erau dau vakanamata ina noqu veisiko e veimacawa. E va tale ga qori na noqu rai me baleta na noqu veisiko!”\nDei na Duavata Ni Yaco na Veisau\n22. E vaqaqacotaka vakacava na duavata ena ivavakoso na ivalavala dodonu kei na vakacegu? (Raica tale ga na kato “ Keirau Qoroqoro Sara Ga.”)\n22 Eda sa raica oti mai ni parofisaitaka o Jiova ni na vakalevutaki tiko ga na vakacegu kei na ivalavala dodonu ena keda maliwa. (Aisea 60:17) Na rua na itovo qori sa qai vakaukauataka ga noda duavata ena ivavakoso. Kaya mada me baleta na ivalavala dodonu, e tukuni na “Kalou, e dua ga na Jiova.” (Vkru. 6:4) E dua ga na ivakatagedegede dodonu e kotora me muri ena ivavakoso e veiyasa i vuravura. Io, e dua ga nona ivakatagedegede ni ka e vinaka se ca, ra qai muria qori na ‘ivavakoso kece ni yalosavasava.’ (1 Kor. 14:33) Ena toso vinaka ga na ivavakoso ni muri na ivakatagedegede ni Kalou. Kena ikuri, e sega ni vinakata ga na noda Tui meda marautaka na vakacegu ena ivavakoso, ia meda ‘saga tale ga na veisaututaki.’ (Maciu 5:9) Eda na ‘guta gona na bula veiyaloni,’ nida vakaliuliu ni veivakameautaki ni basika ena so na gauna ena keda maliwa na duidui. (Roma 14:19) Nida cakava qori, ena vakilai tiko ga ena ivavakoso na vakacegu kei na duavata.—Aisea 60:18.\n23. Na cava eda marautaka tu nikua na dauveiqaravi i Jiova?\n23 Ni tabaki ena Vale ni Vakatawa ni Noveba 1895 na ituvatuva vou ni nodra lesi na qase, era vakaraitaka tale ga na tacida era lesi nira nuitaka qai nodra qaqanimasu ni na yaga na ituvatuva vou qori ena noda “vakaduavatataki totolo ena vakabauta” na tamata ni Kalou. Nida railesuva na veiyabaki sa sivi, eda vakavinavinakataki Jiova dina ni vakayagataka na noda Tui me vakasavasavataka na ituvatuva ni veiliutaki. Sa qai vaqaqacotaka ga noda duavata ena sokalou. (Same 99:4) Eda marautaka nikua na dauveiqaravi i Jiova e veiyasa i vuravura ni ‘tautauvata na noda inaki,’ e ‘tautauvata na ka eda cakava,’ eda “duavata” tale ga ni qarava na “Kalou ni vakacegu.”—2 Kor. 12:18; wilika Sefanaia 3:9.\n^ para. 11 Na macala ni vakadidike titobu qori a tabaki ena ivola Aid to Bible Understanding.\n^ para. 21 Raica na ulutaga “Qase ni iVavakoso Era ‘iTokani Vakacakacaka Meda Marau Kina,’” ena Vale ni Vakatawa 15 Janueri, 2013, tabana e 27-31.\nNa veisau cava sa cakava na Matanitu ni Kalou ena isoqosoqo?\nE vukei iko vakacava na veisau e vakayacori ena ivavakoso mo qarava “na Kalou ni vakacegu”?\nNa cava e tukuna se cakava e dua na qase ni ivavakoso e vakamarautaki iko vakalevu?\nNa cava o rawa ni cakava me vakilai tiko ga kina ena ivavakoso na vakacegu kei na duavata?\nMawi ina Matau: Gerrit Lösch, Geoffrey Jackson, Samuel Herd, Guy Pierce, Mark Sanderson, David Splane, Anthony Morris III, Stephen Lett\nITAVI NI ILAWALAWA DAUVAKATULEWA ENA VEIKA E VAUCA NA MATANITU NI KALOU\nERATOU lewe ni iLawalawa Dauvakatulewa ni iVakadinadina i Jiova na tacida e lumuti ratou na Kalou o Jiova. Eratou vakatokai vakailawalawa me “dauveiqaravi yalodina e vuku.” E nodratou itavi na vakarautaki ni kakana vakayalo, eratou veidusimaki qai veiuqeti ena vunautaki ni Matanitu ni Kalou ena veiyasa i vuravura.—Maciu 24:14, 45-47.\nEratou bose e veimacawa na iLawalawa Dauvakatulewa, qai vakayacori vakalevu ena Vukelulu. Qori e rawa kina me ratou cakacaka vata ena duavata. (Same 133:1) Eratou veiqaravi tale ga na lewe ni iLawalawa Dauvakatulewa ena so tale na komiti. Sa dui tiko na itavi ni komiti yadua ena veika e vauca na Matanitu ni Kalou. E vakamacalataki toka qo na nodra itavi.\nKomiti ni Kodineita\nEra qarava na mataveitacini ena komiti qo na veika vakalawa, vaka kina na kena vakayagataki na sala ni vakauitukutuku me vakadodonutaki kina e dua na ka me baleta noda vakabauta. Na komiti qo e veidusimaki tale ga ena gauna ni leqa tubukoso, veitusaqati, kei na so tale na leqa e dau tarai keda na mataveitacini e veiyasa i vuravura.\nKomiti ni Lewe i Peceli\nNa komiti qo e qarava na veika vakayago, vakayalo, kei na so tale na ka mera vukei kina na vuvale e Peceli e vuravura raraba. E raica na nodra digitaki kei na nodra sureti na lewenivuvale vou e Peceli qai sauma na vakatataro me baleta na veiqaravi e Peceli.\nKomiti ni Tabaivola\nO ira na veiqaravi ena komiti qo era qarava na tabaki kei na vakau ni ivola vakaivolatabu e veiyasa i vuravura. Era qarava na valenitabaivola kei na so tale na ka e taukena na isoqosoqo ni iVakadinadina i Jiova kei na kena era vakayagataki ena dui tabana. Na komiti qo e raica na tarataravaki ena vuravura raraba, okati kina na cakacaka ni tara Vale ni Soqoni. E tuvanaka tale ga na kena vakayagataki na cau me baleta na cakacaka ni Matanitu ni Kalou ena veiyasa i vuravura.\nKomiti ni Cakacaka\nO ira na mataveitacini era lewe ni komiti qo era qarava na basoga kece ni cakacaka vakavunau kei na veika e vauci ira na ivavakoso, dautukutuku, painia, qase ni ivavakoso, ivakatawa dauveilakoyaki kei na daukaulotu. E qarava tale ga na veika e baleta na Komiti Veitaratara kei na Valenibula.\nKomiti ni Veivakavulici\nNa komiti qo e veidusimaki ena soqo ni tabacakacaka, soqo ni veiwasewase kei na soqoni ni ivavakoso. E qarava tale ga na Koronivuli o Kiliati, Koronivuli ni Vuli iTalatala ni Matanitu, Koronivuli ni Cakacaka Vakapainia kei na so tale na vuli. Kena ikuri, na komiti qo e qarava na vakarautaki ni iVola ni Soqoni—Noda Bula vaKarisito kei na Cakacaka Vakaitalatala, na katokatoni kei na vakarautaki ni vidio.\nKomiti ni Volavola\nNa komiti qo e qarava na vakarautaki ni kakana vakayalo me baleti keda na mataveitacini kei ira na lewenivanua se mani tabaki se biu ena iyaya vovou. E qarava na web site ni isoqosoqo kei na cakacaka ni vakadewa ena vuravura raraba. E raica tale ga na komiti qo na saumi ni taro me baleta na ibalebale ni so na tikinivolatabu kei na ivakamacala e vakarautaki ena noda ivola.\nE laurai ena va na ivakaraitaki vakaivolatabu na bibi ni duavata, kei na vuna ena vinakati kina vakalevu qori ena veigauna se bera mai.\niMeli iMeli iTuvatuva me Qaravi Kina “na Kalou ni Vakacegu”


Yaca ni ivoli decorative stainless steel colored pipes\nLevu(round） 15.9-50.8SS VV se vakarawarawataka\nLevu(sarisari&rectangular) 10*10-50*50SS VV se vakarawarawataka\nVavaku 0.4-1.9SS VV se vakarawarawataka\nNa vosota na vavaku 0.4-0.5SS VV:± 0.02 SS VV;0.6-0.9SS VV:± 0.03 SS VV;1.05-1.9SS VV:± 0.05 SS VV;\nColor Rose gold;Koula;Black or customized\nVakacavari E dua:santin B:400#-600# iloilo C:hairline seruta D:Mill oti\nRawati ni igu 100Lalasa/tani ena dua na siga\nVakayagataki ena iyaya lalai decorative ni veikatuba kei na handrails\nNeitou kabani, Foshan Jinsuiying Stainless sitila na co., Ltd, a tauyavutaki ena Janueri ni,2004. Oqo e dua na kabani e volau ni nona ka specializes ena manufacture ni stainless sitila welded paipo oka kina na rectangle paipo, paipo na kena paipo kei na kena e duidui. Eda sa manufacture talega stainless sitila kei na iyaya lalai. Kovuta e dua na iwasewase ni 20 eka, na noda volau ni nona e sega ni tiko ena sega. 89, West Gaoming sala, Mingcheng tauni, Gaoming tikina, Foshan City, Guangdong na yasana. Ena veivula e rawa ni da rawata na volau ni nona 5000 me 6000 tani ni paipo.\nMe tekivu mai na tauyavutaki ni noda kabani, Eda sa sasaga tiko me rawati na ivoli era sa vakacegu kina na kasitama ena. E dau taleitaka na neitou kabani na irogorogo vinaka ka sa soli vei ira e vuqa na sitivikiti ka solia na komiti iyaya me vaka na TUV, LRQA，ASTM,EU,kei. Kevaka e rawa, keimami nuitaka ni rawa talega mo ni dua vei ira na neimami clients e balavu sara na vosa ni cakacaka ni bisinisi vata kei keimami.\nExhibitions kei na veisau soqo\nPakete ni iyaya Poly na kato kei na kato ni veika ni ra\nKena gauna 20-25ni oti na risiti ni vakacuru ilavo\nAdvantanges Seaworthy;Rawarawa na ni\nPort GAOMING; NANSHA;Se me vaka sa kerei\nE dua: Eda specializes ena manufacture ni stainless sitila welded paipo oka kina na paipo,paipo ni lomanibai, rectangle paipo, slotted paipo ka\npecial iwasewase paipo. Ka sa tu stainless na peleti sitila kei na iyaya lalai ka vakakina.\nIvakatakilakila：Stainless sitila ilumu, Stainless sitila Welded paipo\nASTM A270 Stainless sitila Welded Sanitary ilumu ena loma kei na taudaku kei Polished and\nStainless sitila raraba Oval paipo for Decoration\nStainless sitila bitu vakatagi Welded Decorative Oval dawai Slotted ilumu\nIvakarau ni kena vakataucokotaki na Stainless sitila Welded bitu vakatagi for Decoration\nUasivi vakarawarawataka Decorative Stainless sitila retequla ilumu


Nikua na Sigatabu ni Siga ni Mate Au vakadinata ena vakarokoroko ka vakadinadinataka na Karisito bula—ni a mate o Koya, “a bulu, ka tucake tale ena ikatolu ni siga.”\nKemuni na taciqu kei na ganequ lomani, ni rau a se gone sara na luvei keirau tagane, au dau talanoa‑itukuni ni moce veirau baleta na koli yava leka lalai ka vagugu sere ni moce, oka kina na “Jisu sa Tucake Mai.”1 Eso na gauna au veisautaka na qaqana: “Oqo sa gauna ni moce—aleluia. Dau vakawasoma rau dau moce totolo na luvei keirau tagane; erau kila ni kevaka au nanuma erau moce, au na cegu ena lagasere.\nNa vosa—na noqu vosa sara madaga—e sega ni tukuna rawa na veika vakilai vuabale mai na gauna e taura kina ena loloma o Peresitedi Russell M. Nelson na ligaqu, ni tu o Susan e yasaqu, ka dulaka na veikacivi tabu mai Vua na Turaga ka kauta laivi saraga na noqu icegu ka sa biuti au meu tagi vakavuqa ena veisiga sa oti oqo.\nEna Sigatabu ni Siganimate oqo, au lagata ena reki, “Aleluia.” Na sere ni loloma veivueti ni noda iVakabula tucaketale2 e marautaka na veisaututaki ni veiyalayalati (ka semati keda Vua na Kalou ka vakataki keda) kei na Veisorovaki i Jisu Karisito (ka vukei keda me biuta tani na tagane kei na yalewa vakavuravura ka talairawarawa ki na veivakayarayarataki ni Yalo Tabu3).\nNi caka vata oqo, na noda veiyalayalati kei na Veisorovaki ni noda iVakabula e veivakayaloqaqataki ka veivakacerecerei. Erau vukei keda me tautauri matua ka sorova na veika me biu. Ni caka vata, e vakamikamicataka, maroroya, vakasavasavataka, ka veivueti.\nE a kaya na Parofita o Josefa Simici: “Ena kena irairai beka vei ira eso ni sa rui ivunau kaukauwa eda veivosakitaka tiko oqo—e dua na kaukauwa e vola se vauca vata e vuravura ka vauca vata talega mai lomalagi. Ia, ena veitabayabaki kece ni vuravura, ni sa solia na Turaga edua na itabagauna ni matabete vua edua na tamata ena ivakatakila, se ki na dua na umatamata, sa dau soli kina na kaukauwa oqo.”4\nSa vakakina edaidai. Na veiyalayalati kei na cakacaka vakalotu tabu, ka sega ni tu vakarawarawa ena duatale na vanua, e ciqomi ena 159 na valetabu ni Turaga ena 43 na matanitu. Na veivakalougatataki yalataki e lako mai ena idola vakamatabete vakalesuimai, na ivunau, kei na lewa, ka vakavotuya noda vakabauta, talairawarawa, kei na yalayala ni Nona Yalo Tabu, kivei keda ena noda itabagauna, ena bula oqo ka tawamudu.\nKemuni na taciqu kei na ganequ lomani ena veimatanitu, veimataqali, kei na duivosavosa, ena noda Lotu e vuravura raraba, vinaka vakalevu na nomuni vakabauta bula, inuinui, kei na loloma cecere ena vei kalawa kece. Vinaka valevu na nomuni yaco mo ni tiki ni soqoni vata vaka taucoko ni ivakadinadina kei na veika sotavi ena kosipeli vakalesuimai oqo.\nKemuni na taciqu kei na ganequ lomani, eda sa duavata kece vakataki keda. E rawa ni da semati ena “duavata ena veilomani”5 ena veika kecega kei na veivanua kecega eda na tu kina.6 Me vaka sa sureti keda yadua o Jisu Karisito, ena vanua cava ga eda tiko kina, kei na ituvaki cava ga eda tu kina, yalovinaka “lako mai ka mai raica.”7\nEna siga oqo au yalataka ena yalomalua “ena igu taucoko ni yaloqu,”8 se vakacava na ituvaki se ena yaco, ki vua noqu iVakabula, kivei Susan kei na noqu matavuvale, ki na Veitacini, ka vei kemuni yadua, kemuni na taciqu kei na ganequ.\nNa veika kece e yaga ka tawamudu e yavutaki ena dina bula ni Kalou, na Tamada Tawamudu, kei na Luvena, o Jisu Karisito, kei na Nona Veisorovaki, ka vakadinadinataka na Yalo Tabu.9 Nikua na Sigatabu ni Siga ni Mate Au vakadinata ena vakarokoroko ka vakadinadinataka na Karisito bula—“ni a mate o Koya, a bulu, ka tucake tale ena ikatolu ni siga, ka lako cake ki lomalagi.”10 O Koya na Alifa kei na Omeka11—kei keda ena ivakatekivu, o Koya e tiko kei keda ki na ivakataotioti.\nAu vakadinadinataki ira na parofita edaidai, mai vua na Parofita o Josefa Simici ki vei Peresitedi Russell M. Nelson, o koya eda tokona ena reki ena siga oqo. Me vaka era dau lagata na noda Lalai, “Muria na parofita; ni kila na sala.”12 Au vakadinadinataka, me vaka e parofisaitaki ena ivolanikalou tabu, oka kina ena iVola i Momani: E Dua Tale Ai Vakadinadina i Jisu Karisito“esa tauyavutaki tale ena vuravura na matanitu ni Turaga, ena vakavakarau ki na iKarua ni Lako Mai ni Mesaia.11 Ena yaca savasava ka tabu i Jisu Karisito, emeni.\n“Sa Tucake ko Jisu,” Sere ni Lotu, naba 115.\nRaica na Alama 5:26.\nVunau kei na Veiyalayalati 128:9.\nRaica na Mosaia 18:9.\nRaica na 1 Nifai 15:25.\n“Dou sa ciqoma na Yalo Tabu, ka sa dau vakadinadinataki Tamada kei na Luvena, ka me vakayacori kina na yalayala e a cakava ko koya, ni kevaka dou na curuma yani na kena sala dou na ciqoma vakaidina” (2 Nifai 31:18).\nNodra iVakavuvuli na Peresitedi ni Lotu: Josefa Simici(2007), 49.\nRaica na Vunau kei na Veiyalayalati 19:1.\n“Follow the Prophet”, Children’s Songbook, 110–11.\niVakamacala Taumada ni iVola i Momani.